VATANIM TERMA QO‘SHIG‘I

Vatanim termasi muallifi: 
O’zbekiston xalq  baxshisi 
Abdinazar baxshi Poyanov

Aytuvchi va kuy muallifi:
Abduraxmon baxshi Abdinazarov
Ey azizlar chertsak sozu sumbullar
Kelib qo‘nsin jannatdagi bulbullar
Birlashtirar yuraklarni bu yo‘llar 
Ham nafasdir bugun  barcha ko‘ngillar
Dam g‘animat do‘st diydordir Vatanim.

Haq hukmida insoniyat yaralgan 
Botirlari  yurti  uchun or  olgan
Dehqonlari tuprog‘idan zar  olgan
Yurtning nomi keng jaxonga taralgan 
O‘tmishingdan  omad yordir Vatanim.

Termiziydan aytay hadis surani 
Dunyoga jar solgan ko‘hna Turoni
Dillarga nur  bersin Olloh Qur’oni
Amir Temur Bobur Sohibqironi
Tarixlarda  o‘rning bordir Vatanim.

Ulug‘bekka  sirin ochgan osmoni
Xorazmda o‘tgan Mahmud polvoni 
Navoiydir she’riyatning sultoni 
Qoraqolpoq Berdaq tili biyroni
Faxirlansam doim arzir Vatanim.

Osmonda porladi nurli quyoshim
Haq yo‘lida xizmat qilar Yurtboshim
Yetakchidir to‘g‘ri yo‘lga Yo‘lboshchim
Toqqa chiqqin pisand qilmay qoyaga
Ko‘rmaganlar senga zordir vatanim. 

Ko‘klarga yetdi  uchsam parvozim
Ko‘ksimda  sayraydi merosi sozim 
Jahonga taraldi qo‘shiq ovozim 
O‘ttiz uch yillik to‘ying muborakdir Vatanim
